<classify> Mwandishi wetu dar es salaam RAISwa Kenya, Uhuru Kenyatta, amemtumia ujumbe maalumu Rais Dk. John Magufuli,unaoelezea msimamo wa Serikali yake kuhusu kukerwa na matamshi yaliyotolewa naMbunge wa Jimbo la Starehe, Charles Njagua Kanyi, maarufu Jaguar. Ujumbehuo wa maandishi, uliwasilishwa jana na Balozi wa Kenya nchini, Dany Kazungu nakupokewa na Waziri Mkuu Kassim Majaliwa, Magogoni Dar es Salaam. Akipokeataarifa hiyo, Majaliwa alisema Watanzania wamefurahishwa na hatuazilizochukulia na Serikali ya Kenya dhidi ya mbunge huyo, zinazodhihirishakwamba matamshi hayo hayakuwa msimamo wa Serikali ya Kenya wala wananchi wake,bali ni msimamo wake binafsi. Majaliwaalisema siku zote Watanzania na Wakenya wamekuwa huru kuishi na kufanya kazi aubiashara katika nchi za Afrika ya Mashariki, na pale yalipotokea matatizo aukutokukubaliana, Serikali husika zilikaa mezani na kumaliza tofauti hizo. Uhusianokati ya Kenya na Tanzania ni wa karibu mno na wa kidugu, kwani kuna baadhi yamakabila yapo katika nchi mbili hizi kama vile Wamasai na Wakuryana Wajaluo, hivyo ushirikiano katika masuala mbalimbali yakiwemo ya kabiashara na ya kijamii haukwepeki, alisema. Majaliwaalitoa wito kwa viongozi na wananchi wa nchi za Jumuiya ya Afrika ya Masharikikujiepusha na kauli zenye viashiria vya kujenga chuki, uhasama namigongano miongoni mwa wananchi, kwani kauli hizo zisipodhibitiwa mapema,zinaweza kusabisha hofu. Alitumiafursa hiyo kuwasihi Watanzania kuendelea kuishi kwa amani na upendo na nduguzao wa Kenya na wageni wote kutoka nchi za Afrika Mashariki. Mamboyetu yote katika nchi za Afrika Mashariki, hasa ya biashara naya kiuchumi, kwa ujumla yataenda vizuri endapo tutalinda na kudumishaamani, bila amani tutaogopana na tutashindwa kabisa kushirikiana, alisemaMajaliwa. BaloziKazungu alimshukuru Majaliwa kwa kauli yake aliyoitoa bungeni jijini Dodoma,iliyowataka Watanzania kuwa watulivu na wayachukulie matamshi ya mbunge huyo kuwani msimamo wake binafsi na si wa Serikali ya Kenya. Alisemamsimamo wa Rais Kenyatta siku zote umekuwa ni kuwapokea na kuwakubali nduguzao wote wanaotoka nchi za Jumuiya ya Afrika Mashariki walioamua kuishi aukufanya biashara nchini Kenya. Mwanzonimwa wiki iliyopita, Njagua ambaye pia ni mwanamuziki, alitoa matamshi yakichochezi, akiwataka raia wa kigeni kutoka mataifa mbalimbali wanaofanyashughuli za kibiashara nchini Kenya, wakiwemo Watanzania, waondoke ndani ya saa24 vinginevyo watawapiga.  <topic>: kitaifa 